Na temelju članka 20. stavka 1. točke 2. Zakona o zaštiti prijavitelja nepravilnosti ("Narodne novine" broj 46/22.), članka 16. stavka 1. i članka 19. Odluke o zaštiti prijavitelja nepravilnosti u Koprivničko-križevačkoj županiji („Službeni glasnik Koprivničko-križevačke županije“ broj 18/22.), članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) i Prijedloga za imenovanje povjerljive osobe i njenog zamjenika sindikalne povjerenice Sindikata državnih i lokalnih službenika i namještenika Republike Hrvatske, Podružnice Koprivničko-križevačke županije, Broj 8/2022 od 11. srpnja 2022., Župan Koprivničko-križevačke županije 13. srpnja 2022. donio je

**R J E Š E N J E**

o imenovanju povjerljive osobe i njenog zamjenika za unutarnje prijavljivanje nepravilnosti

 u Koprivničko-križevačkoj županiji

Tatjana Puklek, dipl. iur., viša savjetnica-specijalistica za poreze i pravne poslove u Upravnom odjelu za financije, proračun i javnu nabavu, telefon 048/658-247, mail tatjana.puklek@kckzz.hr, imenuje se povjerljivom osobom za unutarnje prijavljivanje nepravilnosti u Koprivničko-križevačkoj županiji.

Službenica iz stavka 1. ove točke ujedno je i osoba zadužena za nepravilnosti u upravljanju sredstvima proračuna, proračunskih i izvanproračunskih korisnika Koprivničko-križevačke županije sukladno zakonu kojim se uređuje sustav unutarnjih kontrola u javnom sektoru.

Jelena Drakulić, dipl. iur., viša savjetnica za pravne poslove i upravljanje imovinom u Upravnom odjelu za poslove Županijske skupštine i pravne poslove, telefon 048/658-187, mail jelena.drakulic@kckzz.hr, imenuje se zamjenicom povjerljive osobe iz točke I. stavka 1. ovog Rješenja.

III.

Donošenjem ovog Rješenja stavlja se izvan snage Rješenje o imenovanju povjerljive osobe za unutarnje prijavljivanje nepravilnosti u Koprivničko-križevačkoj županiji („Službeni glasnik Koprivničko-križevačke županije“ broj 6/20.) i Rješenje o imenovanju zamjenice povjerljive osobe za unutarnje prijavljivanje nepravilnosti u Koprivničko-križevačkoj županiji („Službeni glasnik Koprivničko-križevačke županije“ broj 6/20.).

IV.

Ovo Rješenje objavit će se u „Službenom glasniku Koprivničko-križevačke županije“ i na službenim internetskim stranicama Koprivničko-križevačke županije.

 Ž U P A N

 KOPRIVNIČKO-KRIŽEVAČKE ŽUPANIJE

KLASA: 470-01/22-01/44

URBROJ: 2137-02/05-22-5

Koprivnica, 13. srpnja 2022.

 Ž U P A N

 Darko Koren, ing. građ.